Saben kéwan duwé tingkah dhéwé-dhéwé kango netesake endhoge. Ana jinis-jinis manuk kang angkreme gentenan antarané manuk lanang lan wadon umpamané manuk dara, puter lan deruk, uga ana kang mung kéwan wadon kang angkrem kaya ta pitik. Kéwan liya ana kang ora langsung ngengkremi endhoge, nanging kathi mendhem endhoge ana ing jogangan lemah/pasir utawa gegodhongan bosok, kaya ta penyu ing pasir, baya ing gegodhongan lan manuk maléo kang mendhem endhoge ing lemah.